cyanic-selkie/wikianc huggingface dataset:
โทราห์
โทราห์ (Torah; תּוֹרָה โทราห์; التوراة เตารอฮ์; ) เป็นชื่อของชุดคัมภีร์ชุดแรกในคัมภีร์ฮีบรู ซึ่งประกอบด้วยหนังสือ 5 เล่มแรกในศาสนายูดาห์และศาสนาคริสต์ หมายถึง บทบัญญัติ ซึ่งในคัมภีร์ไบเบิลภาษาไทยแปลว่า ธรรมบัญญัติ หรือ พระบัญญัติ
โทราห์เขียนด้วยภาษาฮีบรูไบเบิล หรือที่รู้จักกันในชื่อ หนังสือของโมเสส เป็นคัมภีร์ที่พระเจ้าประทานให้กับโมเสส กล่าวถึงจุดเริ่มต้นของโลกและสรรพสิ่ง รวมถึงที่มาของความสัมพันธ์ระหว่างพระยาห์เวห์กับมนุษย์ เช่น การสร้างทรงสร้างของพระเจ้า กำเนิดมนุษย์ ที่มาของบาปกำเนิด พันธสัญญาของพระเจ้า บรรพชนของชนชาติอิสราเอล เรื่องของบัญญัติสิบประการ และพิธีการต่าง ๆ ของชาวอิสราเอล เป็นต้น
ในปัจจุบันโทราห์ใช้ในศาสนายูดาห์และศาสนาคริสต์ ในขณะที่ชาวมุสลิมเชื่อว่า คัมภีร์นี้ถูกบิดเบือน แต่งเติม และตัดตอน อีกทั้งบทบัญญัติหลายประการก็ถูกยกเลิกไปแล้ว และพระผู้เป็นเจ้าได้ประทานอัลกุรอานลงมาแทน ชาวมุสลิมจึงไม่ได้ใช้คัมภีร์นี้
รายพระนามพระมหากษัตริย์พม่า
บทความนี้รวบรวมรายพระนามพระมหากษัตริย์ของอาณาจักรต่าง ๆ ภายในประเทศพม่า
ราชวงศ์พุกามตอนต้น (ถึง ค.ศ. 1044)
ด้านล่างนี้คือรายพระนามบางส่วนของกษัตริย์พุกามตอนต้นก่อนถึงสมัยพระเจ้าอโนรธามังช่อ ตามที่มีหลักฐานอยู่ในสี่พงศาวดารสำคัญของพม่า แต่โดยส่วนใหญ่ยึดเวลาตามพงศาวดาร Zatadawbon Yazawin
อาณาจักรพุกาม
รายพระนามและระยะเวลารัชกาลตามพงศาวดาร นักวิชาการประเทศพม่าสมัยอาณานิคม G.H. Luce ไม่รู้จักพระเจ้านรเถขะและเสนอช่องว่างเก้าปีระหว่าง 1165 และ 1174 แต่ช่องว่างเวลาดังกล่าวได้รับการตรวจสอบอย่างจริงจังและเติมในภายหลัง นอกจากนี้ Luce ยังแนะว่านรสิงหอุซะนาเป็นกษัตริย์ระหว่าง 1231 และ 1235 แต่ไม่เป็นที่ยอมรับในระดับสากล
มยีนไซง์ (ค.ศ. 1297–1313)
พงศาวดารหลักทั้งหมดบันทึกว่าการปกครองร่วมสิ้นสุดลงในปี 1312-1313 แต่พงศาวดาร มหาราชวงศ์ ฉบับหอแก้ว บันทึกว่าจบลงในปี 1310-1311 หลักฐานแสดงให้เห็นว่าพระเชษฐาคนแรกเสียชีวิตเมื่อวันที่ 13 เมษายน 1310 แต่พระเชษฐาคนที่สองยังมีชีวิตอยู่
ปี้นยะ (ค.ศ. 1313–1364)
วันและเวลาโดย Than Tun และ Gordon Luce จากการตรวจสอบพงศาวดารรายงานวันที่บันทึก พระเจ้ามยีนไซง์สีตูไม่ปรากฏในพงศาวดารใด
อังวะ (ค.ศ. 1364–1555)
พงศาวดารพม่าให้วันที่คล้ายกัน แต่ระยะเวลารัชกาลทั้งหมดไม่เหมือนกัน ตารางต่อไปนี้ส่วนใหญ่เป็นไปตามวันที่บันทึกในพงศาวดาร มหาราชวงศ์ ฉบับหอแก้ว และวันที่บันทึกใน (มหาราชวงศ์ Vol. 2 2006: 352–355). วันที่รัชกาลโดย G.E. Harvey (Harvey 1925: 366) ส่วนใหญ่สิ้นสุดรัชกาลในปีต่อมามากกว่าในพงศาวดารและวันจากการตรวจสอบ
เอ็นดับเบิลยูเอ บูลไรด์จ เทเลวิชั่น แชมเปียนชิป
เอ็นดับเบิลยูเอ บูลไรด์จ เทเลวิชั่น แชมเปียนชิป (NWA Blue Ridge Television Championship) เป็นตำแหน่งแชมป์ของNational Wrestling Alliance เฉพาะปี 2005
โลกาภิวัตน์
โลกาภิวัตน์ (มักเขียนผิดเป็น โลกาภิวัฒน์) หรือ โลกานุวัตร (globalization) คือ ผลจากการพัฒนาการติดต่อสื่อสาร การคมนาคมขนส่ง และเทคโนโลยีสารสนเทศ อันแสดงให้เห็นถึงการเจริญเติบโตของความสัมพันธ์ทางเศรษฐกิจ การเมือง เทคโนโลยี และวัฒนธรรมที่เชื่อมโยงระหว่างปัจเจกบุคคล ชุมชน หน่วยธุรกิจ และรัฐบาล ทั่วทั้งโลก
โลกาภิวัตน์ ตามพจนานุกรมฉบับราชบัณฑิตยสถาน พ.ศ. 2542 หมายถึง "การแพร่กระจายไปทั่วโลก การที่ประชาคมโลกไม่ว่าจะอยู่ ณ จุดใด สามารถรับรู้ สัมพันธ์ หรือรับผลกระทบจากสิ่งที่เกิดขึ้นได้อย่างรวดเร็วกว้างขวาง ซึ่งเนื่องมาจากการพัฒนาระบบสารสนเทศเป็นต้น
การลงมติเลือกประธานาธิบดี ค.ศ. 2014
การลงมติเลือกประธานาธิบดี เกิดขึ้นที่ประเทศอิสราเอล เมื่อวันที่ 10 มิถุนายน ค.ศ. 2014 ผลปรากฎว่าริวเวน ริฟลิน ได้รับการลงมติให้เป็นประธานาธิบดี ด้วยคะแนนเสียง 63 ต่อ 53 งดออกเสียง 3 เสียง โดยผู้ลงมติ 119 เสียง ซึ่ง 1 คนที่ไม่ได้มาใช้สิทธิ์ คือ เมียร์ โพรัช ไปต่างประเทศ ซึ่งริวเวน ริฟลิน จะดำรงตำแหน่งอย่างเป็นทางการในวันที่ 24 กรกฎาคม ค.ศ. 2014
เรือพิฆาตชั้นควังแกโทมหาราช
เรือพิฆาตชั้นควังแกโทมหาราช (Gwanggaeto the Great-class destroyer) หรือมักเรียกว่าเรือพิฆาตชั้น KD-I (เคดีวัน) เป็นเรือพิฆาตของประเทศเกาหลีใต้ และบางแห่งจัดให้อยู่ในประเภทเรือฟริเกต เรือชั้นนี้ถือเป็นเรือแบบแรกของโครงการพัฒนาเรือพิฆาตเกาหลี (โครงการ KDX) ที่หมายจะยกระดับศักยภาพกองทัพเรือเกาหลีใต้จากการป้องกันตนเองเป็นกองทัพเรือน้ำลึก (Blue-water Navy) ที่สามารถปฏิบัติการอย่างเต็มรูปแบบในน่านน้ำที่ห่างไกลได้
ชั้นเรือ DW-3000F
DW-3000F เป็นชั้นเรือฟริเกตสำหรับกองทัพเรือไทย ต่อยอดขึ้นจากชั้นเรือควังแกโทมหาราช ตัวเรือชั้น DW-3000F มีลักษณะแตกต่างจากชั้นควังแกโทมหาราช เนื่องจากออกแบบให้ตัวเรือมีการพรางตัว (Stealth) และยังมีการเพิ่มเทคโนโลยีอื่นๆเพิ่มเติมอีกหลายรายการ
แสน นากา
อมร ศุขพิมาย หรือชื่อในวงการคือ แสน นากา (10 กันยายน พ.ศ. 2514 –) เป็นนักร้องลูกทุ่งและหมอลำชายชาวไทยสังกัดแกรมมี่โกลด์ เขาอยู่ในวงการบันเทิงมาแล้ว 24 ปี เขาเข้าสู่วงการจากการเป็นนักร้องในโครงการ นากา
เขาเกิดที่อำเภอโนนไทย จังหวัดนครราชสีมา จบจบการศึกษาระดับมัธยมศึกษาจากโรงเรียนวัดโคกหนองไผ่ เขาซึมซับการเป็นศิลปินมาจากบิดาและครอบครัว สลา คุณวุฒิ นักแต่งเพลงและนักดนตรีหมอลำชื่อดัง อำไพได้พาเขาไปพบกับสลา คุณวุฒิ และหลังจากนั้นเขาจึงได้เป็นศิลปินสังกัดแกรมมี่โกลด์นับแต่นั้นเป็นต้นมา
ชีวิตช่วงต้นและการศึกษา
เขาเกิดเมื่อวันที่ 10 กันยายน พ.ศ. 2514 ที่ตำบลโนนไทย อำเภอโนนไทย จังหวัดนครราชสีมา จบการศึกษาระดับมัธยมศึกษาจากโรงเรียนวัดโคกหนองไผ่
วงการบันเทิง
"แสน นากา" นักร้องลูกทุ่งเพื่อชีวิตคนดัง พี่ชายแท้ๆ ของ "เสก โลโซ" เดือด สุดทนโดนกล่าวหาไปยืมเงิน 2 ล้าน เตือนถ้ายังไม่หยุดปากดีเจอแน่
ทุกอย่างที่ทำ สอนให้รู้ว่าความลำบากเป็นยังไง ความสบายเป็นยังไง ความสุขที่แท้จริงอยู่ที่ใจเรา ถึงจะลำบาก ถึงจะเหนื่อย แต่มีความสุขในการทำงาน..." นี่เป็นคำบอกเล่าของหนุ่มร็อคเพื่อชีวิตที่ชื่อว่า อมร ศุขพิมาย หรือ แสน-นากา พี่ชายแท้ๆของนักร้องหนุ่ม เสก-โลโซ ได้มาบรรยายธรรมะพิเศษ หัวข้อ " ธรรมะทำไม ทำไมธรรมะ " ตามโครงการ "เรายกวัดมาไว้ที่เซเว่นฯ" หนึ่งในโครงการส่งเสริมการศึกษา พัฒนา-คุณธรรมจริยธรรม ของ ซีพี ออลล์ ผู้บริหารเซเว่น อีเลฟเว่น ซึ่งจัดมาอย่างต่อเนื่องกว่า 21 ปี ณ อาคารซีพีทาวเวอร์ ชั้น11 ถนนสีลม แสน-นากา
งานสุดท้ายที่เขาทำก่อนพักเบรกคืออัลบั้มชุดที่ 3 ของเขาในปี 2556 ภายใต้สังกัดแกรมมี่ โกลด์ เขาเป็นศิลปินและทำงานเบื้องหลังให้กับศิลปินคนอื่นๆ ที่แกรมมีโกลด์
อัลบั้มเดี่ยว
{| class="wikitable" !ปี !สตูดิโออัลบั้ม !รายชื่อเพลง
เพลงที่ไม่ได้ปล่อย
ปล่อยให้ได้ฟังในรูปแบบ Demo Version ใน YouTube channel : แสน นากา OFFICIAL {| class="wikitable" ! ข้อมูลอัลบั้ม ! รายชื่อเพลง ! สถานะเพลงในปัจจุบัน
โรคไทรอยด์
ไทรอยด์เป็นต่อมไร้ท่อที่ใหญ่ที่สุดในร่างกายมนุษย์ ส่งผลเสียอย่างร้ายกาจทีเดียวหากมันทำงานผิดปกติ ซึ่งต่อมไทรอยด์นี้มีหน้าที่ผลิตฮอร์โมนไทรอยด์ ซึ่งเป็นฮอร์โมนที่มีความสำคัญอย่างยิ่งต่อการเจริญเติบโตของร่างกาย รวมทั้งควบคุมการทำงานของอวัยวะอื่นๆ ทั่วร่างกาย เมื่อต่อมไทรอยด์ทำงานผิดปกติ จึงส่งผลให้ทุกระบบปรวนแปร ทั้งร่างกาย จิตใจ และสมอง โดยเฉพาะต่อประสาทการทำงานอัตโนมัติ ซึ่งเป็นสิ่งที่เราควบคุมไม่ได้  ขนาดของต่อมไทรอยด์แตกต่างกันไปตามอายุ  เพศ  และภาวะโภชนาการด้วย  ขนาดจะค่อนข้างโตในวัยรุ่น หนุ่มสาว และในคนที่ได้รับอาหารเพียงพอครบถ้วน  ในผู้หญิงต่อมนี้จะโตขึ้นเล็กน้อยชั่วคราวขณะตั้งครรภ์และขณะมีประจำเดือน
สาเหตุ
สาเหตุที่มาจากพันธุกรรมและไวรัส เป็นสิ่งที่เราไม่สามารถควบคุมดูแลได้ แต่สำหรับความเครียด และภูมิคุ้มกันนั้น เป็นเรื่องที่เราสามารถดูแลป้องกันตัวเองได้ โดยธรรมชาติ เวลาคนเราเครียด ร่างกายจะมีกลไกที่ทำให้ฮอร์โมนหลั่งออกมาจากส่วนต่างๆ เพื่อช่วยให้มีพละกำลัง มีความสามารถ หรือมีอะไรบางอย่างที่มากกว่าภาวะปกติ มาขับดันตัวเราให้เอาชนะความกดดันนั้นไปได้ และผลจากการเปลี่ยนแปลงของกระบวนการในร่างกายนั้นมีมากมาย โดยเฉพาะในต่อมไร้ท่อ ไม่ว่าจะเป็นต่อมไทรอยด์ ต่อมหมวกไต หรือต่อมใต้สมอง รวมทั้งในระดับเซลล์ ระดับอวัยวะ ซึ่งส่งผลกระทบต่อการทำงานของร่างกายตามมา ที่สำคัญคุณหมอยังเล่าให้ฟังถึงผลการวิจัยหลายชิ้นที่แสดงให้เห็นว่าความเครียดมีส่วนไปกระตุ้นระบบภูมิคุ้มกันตนเองที่อาจจะไม่ค่อยดีอยู่แล้ว ทำให้เกิดเป็นโรคนี้ขึ้นมา
ประเภทความผิดปกติของไทรอยด์
ความผิดปกติของต่อมไทรอยด์มี 3 แบบ คือ
ฮอร์โมนไทรอยด์ขาด
ฮอร์โมนไทรอยด์ขาด คือ ภาวะที่ฮอร์โมนหลั่งออกมาน้อยกว่าความต้องการของร่างกาย คนที่ฮอร์โมนไทรอยด์ขาด ชีพจรจะเต้นช้า ขี้หนาว ความจำเสื่อม บวม ท้องผูก หากเป็นมากๆ และนานๆ จะทำให้สมองเสื่อม ความจำเลอะเลือน ถ้าเป็นในเด็กจะทำให้ตัวเล็กแคระแกรน และเป็นโรคเอ๋อได้
ฮอร์โมนไทรอยด์ปกติ
ฮอร์โมนไทรอยด์ปกติ คือ ภาวะที่ฮอร์โมนหลั่งออกมาตามปกติ แต่เกิดความผิดปกติที่ต่อมไทรอยด์ และอาจส่งผลกระทบต่อการหลั่งปริมาณฮอร์โมนได้บ้างเช่นกัน คือ นิวรัล เพลต นั้นเอง
มะเร็งต่อมไทรอยด์
มะเร็งต่อมไทรอยด์ (Thyroid carcinoma) หลายคนเรียกว่า มะเร็งไทรอยด์ มีทั้งชนิดที่รุนแรงและไม่รุนแรง ส่วนใหญ่พบในเพศชายวัยมากกว่า 40 ปี แต่พบได้ทุกวัยทั้งเด็ก ผู้ใหญ่ วัยชรา มะเร็งไทรอยด์ชนิดที่ไม่รุนแรง ผลการอัพเทคสูง มักพบในคนอายุน้อย รักษาหายได้เกือบทุกราย มะเร็งไทรอยด์ชนิดที่รุนแรง ผลการอัพเทคต่ำ มักพบในคนวัยสูงวัยเป็นเพียงไม่กี่เดือนจะเสียชีวิต  ความรุนแรงของโรคนอกจะขึ้นอยู่กับชนิดของมะเร็งแล้วยังขึ้นกับอายุของผู้ป่วย ถ้ามีอายุ 45 ปีขึ้นไป ความรุนแรงของโรคจะมากกว่าในผู้ป่วยอายุน้อย นอกจากนี้ในเพศชายจะมีความรุนแรงของโรคมากกว่าเพศหญิงด้วย
ออกกำลังกาย
การออกกำลังกายยืดเส้นยืดสาย ช่วยเสริมสร้างความแข็งแรงของอิมมูนซิสเต็มได้เป็นอย่างดี ทำให้ร่างกายผลิตเม็ดเลือดขาวที่มีคุณภาพ
อาหารสุขภาพ
ควรทานอาหารที่ผ่านการปรุงแต่งน้อย เพราะอาหารจากธรรมชาติจะยังคงคุณค่าสารอาหารไว้ได้มากที่สุด เช่น ข้าวกล้อง ข้าวซ้อมมือ แป้งไม่ขัดขาว พืชผักผลไม้ในท้องถิ่นตามฤดูกาล (รสไม่หวาน) โดยเฉพาะกล้วยมีสารที่ช่วยลดแล็คติค เอซิด ( Lactic Acid) ช่วยลดอาการเครียด ซึ่งเป็นสาเหตุหนึ่งของการเกิดโรคไทรอยด์ เนื้อปลา ตลอดจนธัญพืชนานาชนิด ทั้งนี้ เพื่อให้ร่างกายสามารถ "ใช้อาหารเป็นยา และใช้ยาเป็นอาหาร" อาหารที่มีโปรตีนสูง (โดยเฉพาะจากธัญพืช) วิตามินและเกลือแร่จากธรรมชาติเพื่อสร้างภูมิต้านทานให้กับร่างกาย
สำหรับคนที่ดื่มชากาแฟ ให้ลองเปลี่ยนมาดื่มน้ำชาสมุนไพรแทน เช่น ตะไคร้ ขิง ดอกคำฝอย ก็จะช่วยเป็นทั้งยาและเครื่องดื่มที่ทำให้ร่างกายแข็งแรง สดชื่นได้เป็นอย่างดี
มีเพื่อนไว้พูดคุยคลายทุกข์
ควรพูดคุยระบายออกมากับครอบครัว หรือเพื่อนที่รู้ใจ โดยเฉพาะเพื่อนที่มีปัญหาเดียวกัน ซึ่งจะคอยรับฟังและดูแลซึ่งกันและกันได้เป็นอย่างดี
หากิจกรรมทำเพื่อความเพลิดเพลิน
ไม่ว่าการวิธีเขียนไดอารี่ วาดภาพ อ่านหนังสือ หรือกิจกรรมอื่นๆ อีกมากมาย ช่วยทำให้จิตใจดีขึ้นกว่าการนั่งจมจ่อมอยู่กับปัญหา
การรับประทานน้ำแร่
เนื่องจากว่าสารไอโอดีนเป็นส่วนประกอบที่สำคัญของฮอร์โมนไทรอยด์ การให้สารไอโอดีนที่เป็นสารกัมมันตรังสี (Radioactive iodine) จะทำให้รังสีทำลายเนื้อมะเร็ง การรักษาโดยวิธีนี้แพทย์จะให้ผู้ป่วยรับประทานสารไอโอดีนรังสี ซึ่งอาจจะทำเป็นรูปสารละลาย หรือแคปซูล I-131 นี้จะไปจับกับเนื้อไทรอยด์อย่างรวดเร็ว และเริ่มทำลายเนื้อไทรอยด์ โดยจะเห็นผลใน 6-18 สัปดาห์ ก่อนได้รับสารนี้ควรตรวจการตั้งครรภ์ก่อนทุกครั้ง
ข้อห้ามใช้
ห้ามใช้ Radioactive iodine ในคนท้อง หญิงให้นมบุตร ควรตรวจการตั้งครรภ์ก่อนให้สารนี้และควรจะคุมกำเนิดหลังจากได้ยานี้อีก 6 เดือน
การปฏิบัติตัวสำหรับผู้ที่ได้รับน้ำแร่
หลักการรักษาผู้ป่วยด้วยน้ำแร่ไอโอดีนรังสี คือการให้ผู้ป่วยรับประทานสารไอโอดีนรังสี เพื่อรักษาโรค เมื่อท่านกินน้ำแร่ไอโอดีนรังสี  ต่อมไทรอยด์จะจับสารไอโอดีนรังสีดังกล่าวไว้   ซึ่งจะให้รังสีทำลายต่อมไทรอยด์  แม้ว่ารังสีที่ได้รับจะมีปริมาณไม่มากแต่ท่านควรป้องกันคนใกล้ชิดของท่านมิให้ได้รับรังสีนั้นโดยวิธีการดังนี้
ปริศนาฟ้าแลบ
ปริศนาฟ้าแลบ เป็นรายการโทรทัศน์ประเภทเกมโชว์แนวควิซโชว์ ผลิตรายการโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศทุกวันจันทร์ - วันศุกร์ เวลา 19.20 - 20.00 น. ทางช่องเวิร์คพอยท์ โทรทัศน์ระบบดิจิตอลหมายเลข 23 ดำเนินรายการโดย ปัญญา นิรันดร์กุล เริ่มออกอากาศครั้งแรกในวันที่ 9 มิถุนายน พ.ศ. 2557 และออกอากาศครั้งสุดท้ายในวันที่ 31 พฤษภาคม พ.ศ. 2562 โดยช่องเวิร์คพอยท์ได้นำรายการใหม่ กล่องของขวัญ มาออกอากาศแทน
กติกาในช่วงเกมการตอบคำถามให้ถูกติดกัน 10 ข้อบนเก้าอี้ล่อฟ้านั้น เคยเป็นส่วนหนึ่งของภารกิจในรายการ My Man Can แฟนฉันเก่ง ในวันที่ 12 มีนาคม พ.ศ. 2556 โดยพัฒนารูปแบบจากเทปไพลอต (pilot) หรือเทปตัวอย่างของรายการ
รอบแข่งตอบคำถาม
ในการแข่งขันแต่ละครั้งจะมีผู้เข้าแข่งขัน 2 ทีม ทีมละ 3 คน ประกอบไปด้วยดารา, นักแสดงหรือนักร้องที่มีชื่อเสียง 2 คน และอีก 1 คนเป็นหัวหน้าทีมที่ใช้ "AIS NEXT G" ซึ่งเป็นผู้สนับสนุนหลักของรายการที่คัดเลือกมา โดยอาจจะเป็นคนจากทางบ้านหรือดารานักร้องก็ได้ โดยให้ทั้ง 2 ทีมส่งตัวแทนทีมละ 1 คน (ใน 3 คู่แรก ห้ามส่งคนซ้ำกัน และสามารถส่งใครก็ได้มาตราบใดที่ไม่ซ้ำคู่เดิม) ออกมาแข่งขันตอบคำถามชุดเดียวกันภายในเวลา 2 นาที (ผู้สนับสนุนหลักในการตอบคำถามคือ เครื่องดื่ม แบรนด์ เจนยู ต่อมาเปลี่ยนเป็นผลิตภัณฑ์อาหารซีพี และภายหลังเปลี่ยนเป็นนํ้านมถั่วเหลืองแลคตาซอย) ผู้ที่ตอบคำถามจะนั่งบน "เก้าอี้ล่อฟ้า" ซึ่งเก้าอี้จะเลื่อนขึ้นเมื่อตอบถูก และตกสู่จุดเริ่มต้นเมื่อตอบผิด แต่จะบันทึกสถิติจำนวนคำถามที่ตอบได้ถูกต้องติดต่อกันมากที่สุดเอาไว้ ผู้ที่ตอบคำถามได้ถูกต้องติดต่อกันมากกว่าจะเป็นฝ่ายชนะในรอบนั้น ทีมใดที่ชนะได้ 3 คะแนนจะเป็นแชมป์ และผ่านเข้าสู่รอบแจ็คพอต
รอบสะสมสายฟ้า (รอบแจ็คพอต)
ทุกครั้งที่ได้เป็นแชมป์ ทีมแชมป์จะได้สิทธิ์เล่นเกมในรอบแจ็คพอต 1 ครั้ง หากเล่นเกมชนะ จะได้รับ "สายฟ้า" ไปสะสม หากทีมแชมป์สามารถเก็บได้ครบ 3 สายฟ้า จะได้รับรางวัลแจ็คพอตเป็นรถยนต์ New Toyota Corolla Altis Esport / Toyota Sienta / Toyota Yaris Ativ / Toyota Hilux Revo และตราบใดที่ทีมแชมป์ยังทำแจ๊คพอตรถยนต์ไม่แตก ทีมแชมป์จะสามารถเลือกเล่นเกมต่อเนื่อง หรือหยุดพักให้ทีมอื่นแข่งกันก่อน แล้วกลับมาแข่งต่อเมื่อพร้อมก็ได้ อีกทั้งทีมแชมป์ยังสามารถเปลี่ยนตัวสมาชิกในทีมได้ด้วย
กติกาแบบแรก
พิธีกรจะถาม 1 คำถาม แล้วให้ผู้แข่งขันทั้ง 3 คนตอบคำตอบเรียงกันทีละคน คนละ 1 คำตอบภายในเวลา 5 วินาที โดยที่ผู้แข่งขันสามารถตอบได้เรื่อย ๆ จนกว่าจะได้คำตอบที่ถูกต้องและไม่ซ้ำกับที่เคยตอบไปแล้ว หากผู้แข่งขันยังตอบคำถามไม่ได้ภายในเวลาที่กำหนด เกมจะยุติลง ทั้งนี้ทีมผู้แข่งขันมีสิทธิ์ข้ามได้ 1 ครั้ง ใครจะใช้สิทธิ์ข้ามก็ได้ และสามารถใช้ได้แม้ไม่ใช่ในรอบการตอบของตัวเอง โดยเมื่อข้ามแล้ว รอบการตอบจะเป็นของผู้แข่งขันคนถัดไป หากตอบได้ครบ 20 คำตอบจะได้รับ 1 สายฟ้า
กติกาแบบที่สอง
ตั้งแต่วันที่ 24 มิถุนายน 2557 เป็นต้นมาได้มีการเปลี่ยนแปลงกติกาเป็นพิธีกรจะถาม 1 คำถามเช่นเดิม แล้วให้ผู้แข่งขันทั้ง 3 คนช่วยกันตอบคำตอบให้ได้ 20 คำตอบ ภายในเวลา 1 นาที โดยผู้ที่จะตอบจะต้องเอามือแตะ "เสาล่อฟ้า" ก่อนที่จะตอบทุกครั้ง และแตะเสาล่อฟ้าได้ทีละคนเท่านั้น ระหว่างการเล่นสามารถเปลี่ยนให้ผู้เล่นคนอื่น ๆ ในทีมมาตอบต่อไปได้ตลอดเวลา แต่ละคนจะตอบกี่คำตอบก็ได้ แต่ทุกคนในทีมต้องตอบถูกอย่างน้อย 1 คำตอบ และห้ามปรึกษากันในระหว่างการเล่น หากสามารถตอบได้ครบ 20 คำตอบก่อนเวลาที่กำหนดไว้หมดจะได้รับ 1 สายฟ้า
ปริศนาฟ้าแลบเด็ก
เป็นเทปพิเศษที่มีผู้ดำเนินรายการโดย พัน พลุแตก ซึ่งได้ออกอากาศไปแล้วเมื่อวันที่ 14 – 28 พฤศจิกายน พ.ศ. 2559 โดยการแข่งขันในแต่ละครั้งจะมีผู้เข้าแข่งขัน 2 ทีม ทีมละ 4 คน ประกอบไปด้วยเด็กที่มีชื่อเสียง 3 คน และอีก 1 คนเป็นหัวหน้าที่เป็นดารา, นักแสดงหรือนักร้อง มารับหน้าที่ผู้จัดการทีม (โดยจะไม่มีส่วนร่วมในการตอบคำถาม) โดยให้ทั้ง 2 ทีมส่งตัวแทนทีมละ 1 คนออกมาแข่งขันตอบคำถามชุดเดียวกันภายในเวลา 2 นาที (ผู้สนับสนุนหลักในการตอบคำถามคือ ผลิตภัณฑ์อาหารซีพี) ผู้ที่ตอบคำถามจะนั่งบน "เก้าอี้ล่อฟ้า" ซึ่งเอี้จะเลื่อนขึ้นเมื่อตอบถูก และตกสู่จุดเริ่มต้นเมื่อตอบผิด แต่จะบันทึกสถิติจำนวนคำถามที่ตอบได้ถูกต้องติดต่อกันมากที่สุดเอาไว้ ผู้ที่ตอบคำถามได้ถูกต้องติดต่อกันมากกว่าจะเป็นฝ่ายชนะในรอบนั้น และจะได้เลือกของรางวัล 1 ชิ้น จาก 2 ชิ้น ที่ทางรายการเสนอให้ โดยผู้แพ้จะได้รับของรางวัลอีกชิ้นที่ผู้ชนะไม่ได้เลือก (หากผลออกมาเสมอ จะต้องเป่ายิ้งฉุบตัดสินหาคนที่จะได้เลือกของรางวัลก่อน)
สำหรับ "ปริศนาฟ้าแลบเด็ก" นั้น จะไม่มีแจ๊คพอตจากการตอบถูก 10 ข้อติดกัน, ไม่มีการสะสมสายฟ้า และไม่มีการรักษาแชมป์ ต่อมารายการ "ปริศนาฟ้าแลบเด็ก" ได้แยกการผลิตรายการออกมาในรูปแบบของตัวเองในชื่อว่า "ฟ้าแลบเด็ก" ซึ่งเริ่มออกอากาศเทปแรกเมื่อวันที่ 7 มกราคม พ.ศ. 2560
ฟ้าแลบเด็ก
ฟ้าแลบเด็ก เป็นรายการโทรทัศน์ประเภทเกมโชว์แนวควิซโชว์ ที่ผลิตโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศทุกวันเสาร์ - อาทิตย์ เวลา 11.15 - 12.00 น. เริ่มออกอากาศเทปแรกวันที่ 7 มกราคม พ.ศ. 2560 เวลา 11.00 - 11.30 น. ออกอากาศวันที่ 6 มกราคม พ.ศ. 2561 และออกอากาศครั้งสุดท้ายในวันที่ 10 กุมภาพันธ์ พ.ศ. 2562 ทางช่องเวิร์คพอยท์ ดำเนินรายการโดย ภานุพันธ์ ครุฑโต (พัน พลุแตก)
ปริศนาฟ้าแลบ online
มีการดัดแปลงเป็นแอปพลิเคชัน "ปริศนาฟ้าแลบ online" บนโทรศัพท์เคลื่อนที่ และเฟซบุ๊ก โดยมียอดดาวน์โหลดกว่า 8,000,000 ครั้ง
ซันชายน์ 60
ซันชายน์ 60 (Sunshine 60) เป็นอาคารสูง 60 ชั้น ตั้งอยู่บริเวณริมสุดของหมู่อาคาร Sunshine City ในย่านอิเกบูกูโระด้านตะวันออก เขตโทชิมะ โตเกียว เมื่อแรกสร้างเสร็จในปี ค.ศ. 1978 เคยเป็นอาคารที่สูงที่สุดในเอเชียตะวันออก จนถึงปี ค.ศ. 1985 และเคยเป็นอาคารที่สูงที่สุดในญี่ปุ่น จนกระทั่งถูกทำลายสถิติโดยอาคารสำนักงานบริหารมหานครโตเกียว ซึ่งสร้างเสร็จในปี ค.ศ. 1991
ภายในอาคารมีสำนักงาน ร้านค้า โรงแรม สถานแสดงพันธุ์สัตว์น้ำบนชั้น 10 มีท้องฟ้าจำลองที่ฉายภาพด้วยระบบ SKYMAX และสวนสนุกในร่ม Namco Namja Town ซึ่งมีจุดเด่นที่บ้านผีสิงที่เต็มไปด้วยภูตผีพื้นบ้านของญี่ปุ่น
บริเวณที่ตั้งอาคารเคยเป็นเรือนจำซูกาโมะ ซึ่งเคยใช้เป็นที่คุมขังและประหารชีวิตอาชญากรสงครามระหว่างรัฐประหารในวันที่ 23 ธันวาคม ค.ศ. 1948 ทำให้มีคำเล่าลือเกี่ยวกับวิญญาณในบริเวณนี้
อัสแซสซินส์ครีด 3
อัสแซสซินส์ครีด 3 (Assassin's Creed III) เป็นวิดีโอเกมประวัติศาสตร์แอ็คชันผจญภัย, โลกเปิด, ชิงทรัพย์ พัฒนาโดยยูบิซอฟท์ มอนทรีออล และจัดจำหน่ายโดยยูบิซอฟท์ ในเครื่องเล่นเพลย์สเตชัน 3 ,เอกซ์บอกซ์ 360 ,วียู และไมโครซอฟท์ วินโดวส์ เป็นวิดีโอเกมภาคที่สามของเกมซีรีส์อัสแซสซินส์ครีดและเป็นภาคต่อจากวิดีโอเกมในปี ค.ศ. 2009 อัสแซสซินส์ครีด 2 วางจำหน่ายทั่วโลกในเครื่องเล่นวิดีโอเกมเพลย์สเตชัน 3 และเอกซ์บอกซ์ 360 โดยเริ่มต้นที่ทวีปอเมริกาเหนือในวันที่ 30 ตุลาคม ค.ศ. 2012 พร้อมกับในเครื่องเล่นวิดีโอเกมวียู และไมโครซอฟท์ วินโดวส์ ในเดือนพฤศจิกายน ค.ศ. 2012 ตามมา
นัตสึมิ อาเบะ
นัตสึมิ อาเบะ (เกิด 10 สิงหาคม พ.ศ. 2524) เป็นนักร้องและนักแสดงหญิงชาวญี่ปุ่นสังกัด "เฮลโล! โปรเจกต์" อดีตสมาชิกกลุ่มนักร้องหญิง "มอร์นิงมุซุเมะ"
ประวัติการทำงาน
ในปี พ.ศ. 2540 นัตสึมิ อาเบะ ได้เข้ามาเป็นสมาชิกรุ่นแรกของมอร์นิงมุซุเมะ กลุ่มนักร้องหญิงชื่อดังของญี่ปุ่น เธอได้รับหน้าที่ให้เป็นนักร้องนำในเพลงซิงเกิลหลาย ๆ เพลง (โดยเฉพาะช่วงก่อนหน้าที่มากิ โกะโต สมาชิกรุ่นที่สาม จะเข้ามาอยู่ในกลุ่ม)โดยผลงานที่เป็นที่รู้จักกันมากที่สุดก็คือเพลง ฟูรุซาโตะ เหตุเพราะว่า ในเพลงนี้เธอได้รับหน้าที่ให้ร้องนำเพียงผู้เดียว ส่วนสมาชิกในกลุ่มคนอื่น ๆ ได้รับบทบาทเป็นเพียงนักร้องในแนวเสียงคอรัสและแบ็คอัพเท่านั้น
นอกจากงานเพลงที่เธอสร้างร่วมกับกลุ่มแล้ว อะเบะยังได้ร้องเพลงในฐานะศิลปินเดี่ยวออกมาอีกจำนวนหนึ่ง เช่น เพลงประกอบภาพยนตร์โฆษณาที่เธอร่วมแสดงด้วย และเพลง โอโตโกะ โทโมดาจิ ซึ่งมีการบันทึกเอาไว้ในอัลบั้ม อิกิมัสโชะอิ! ซึ่งเป็นอัลบั้มที่สี่ของมอร์นิงมุซุเมะ
ทางด้านงานการแสดง เธอได้เล่นบทนำในละครและภาพยนตร์ของมอร์นิงมุซุเมะในเรื่อง เลิฟว์ เซ็นจูรี และ พินช์รันเนอร์ และยังได้มีโอกาสไปแสดงละครโทรทัศน์อื่น ๆ นอกเหนือจากสังกัดตนเองอีกด้วย เช่นเรื่อง เนิร์ซแมน เป็นต้น
อะเบะไม่เคยได้เข้าร่วมกับกลุ่มนักร้องย่อยของมอร์นิงมุซุเมะเลย แต่เคยได้เข้าไปร่วมงานในกลุ่มพิเศษที่ถูกตั้งขึ้นตามระบบชัฟเฟิล ยูนิทส์ ของเฮลโล! โปรเจกต์ เท่านั้น อย่างเช่นกลุ่ม คีโระ 5 และ โอโดรุ 11 เป็นต้น
ในปีพ.ศ. 2546 อะเบะได้ตั้งทีมนักร้องร่วมกับโยซูมิ เคโกะ อดีตสมาชิกของโรกุเซ็มมง โดยเป็นกลุ่มนักร้องสองคนที่ถูกขนานนามว่ากลุ่ม “แม่กับลูกสาว” ซึ่งกลุ่มนี้ได้สร้างผลงานเพลงซิงเกิลหนึ่งเพลง โดยงานนี้เป็นการสร้างที่มีจุดประสงค์เพื่อที่จะเตรียมพร้อมในการทำงานเป็นศิลปินเดี่ยวของเธอ
จนกระทั่งในช่วงฤดูร้อนของปีเดียวกัน อะเบะได้เริ่มงานในฐานะของศิลปินเดี่ยวอย่างเป็นทางการ โดยเพลงซิงเกิลเพลงแรกของเธอมีชื่อว่า 22 ไซ โนะ วาตาชิ ซึ่งได้เปิดตัวครั้งแรกในวันที่ 13 สิงหาคม ไม่กี่วันจากวันเกิดปีที่ 22 ของเธอ ส่วนซีดีเพลงเดี่ยวของเธอก็ได้วางจำหน่ายหลังจากนั้นมาไม่นานนัก โดยผลงานส่วนใหญ่ในงานชุดนั้นจะเป็นเพลงของกลุ่มมอร์นิงมุซุเมะที่เธอนำมาขับร้องใหม่
ในครั้งที่มอร์นิงมุซุเมะได้แบ่งตัวเองออกเป็นสองกลุ่ม เพื่อความสะดวกในการตระเวนทัวร์คอนเสิร์ตภายในประเทศญี่ปุ่น อะเบะก็ได้รับหน้าที่ให้เป็นหัวหน้าของกลุ่ม มอร์นิงมุซุมะ ซากูระกูมิ ที่เป็นหนึ่งในสองกลุ่มซึ่งถูกแบ่งออกมา จนกระทั่งวันที่ 25 มกราคม พ.ศ. 2547 หลังจากการทัวร์ฤดูหนาวของนักร้องในสังกัดเฮลโล! โปรเจกต์ จบลงไปแล้ว นัตสึมิ อาเบะ ก็ได้ ‘สำเร็จการศึกษา’ จากมอร์นิงมุซุเมะไป เพื่อที่จะได้ทุ่มเวลาให้แก่งานเพลงเดี่ยวของเธออย่างเต็มที่
ในช่วงปลายปีพ.ศ. 2547 อะเบะต้องพบกับข่าวอื้อฉาวเกี่ยวกับเรื่องที่เธอได้นำเอาบทกลอนของผู้อื่นมาเขียนเอาไว้ในผลงานสมุดรวมภาพของตนเองโดยไม่ได้รับอนุญาต ทำให้เธอต้องออกมารับผิดชอบผ่านสื่อโดยการขอโทษ และได้พักงานตัวเองเป็นเวลา 3 เดือน โดยในช่วงเวลานั้น เธอจะไม่ร่วมงานใด ๆ ในสังกัดเลย รวมไปถึงการแสดงคอนเสิร์ต ‘สำเร็จการศึกษา’ ของคาโอริ อีดะ เพื่อนร่วมรุ่นก่อตั้งของเธอ ในเดือนมกราคม พ.ศ. 2548 ด้วย นอกจากนั้นแล้ว อัลบั้มเพลงของเธอ ที่มีกำหนดการณ์วางจำหน่ายในช่วงต้นปีเดียวกัน และผลงานซิงเกิลที่ชื่อว่า นาริยามะไน แทมบูริน ที่จะเปิดตัวในวันที่ 26 มกราคม ก็ต้องถูกยกเลิกไปด้วย
จนกระทั่งเดือนกุมภาพันธ์ พ.ศ. 2548 อะเบะก็ได้กลับเข้ามาทำงานอีกครั้ง โดยในเดือนสิงหาคมปีเดียวกัน เธอได้เปิดตัวเพลงซิงเกิลที่ 5 ของเธอ ที่ชื่อว่า โคย โนะ ฮานะ และได้เข้าร่วมเป็นสมาชิกของกลุ่มพิเศษของเฮลโล! โปรเจกต์ ที่ชื่อ DEF.DIVA ร่วมกับมากิ โกะโต, ริกะ อิชิกาวะ และอายะ มัตสึอุระ
ในเดือนพฤศจิกายนปีเดียวกัน เธอได้ออกผลงานซิงเกิลมาอีกหนึ่งเพลง โดยใช้ชื่อว่า ทาการะโมโนะ หรือในอีกชื่อหนึ่งคือ เซ็ง ซึ่งชื่อที่สองนี้มีที่มาจากชื่อของตัวละครหลักที่รับบทโดยอะเบะ ในเรื่อง ทาการะโมโนะ นั่นเอง
ฤดูใบไม้ผลิปี พ.ศ. 2549 สวีท-โอ-ฮอลิค ซิงเกิลใหม่ของอะเบะก็ได้เปิดตัวออกมาสู่ผู้ฟัง พร้อมกันกับอัลบั้มเพลงใหม่ของเธอที่ชื่อว่า เซคคันด์~ชิมิวาตารุ โอโมย และในปีเดียวกันนี้เอง นะสึมิและอาซามิ อะเบะ น้องสาวแท้ ๆ ของเธอ ได้ร่วมกันแสดงละครโทรทัศน์ของญี่ปุ่นอีกด้วย โดยละครเรื่องนี้จะมีเนื้อหาเกี่ยวกับ เดอะ พีนัทส์ -- กลุ่มนักร้องดูโอแนวป็อปชาวญี่ปุ่น ที่โด่งดังในช่วงยุค 60
ในเดือนมิถุนายนของปีเดียวกัน หลังจากที่ผลงานสมุดรวมภาพถ่ายชุด écru ได้ตีพิมพ์ไปแล้ว ก็เกิดกระแสการรวมตัวกันของคนที่เกลียดเธอขึ้นในโลกออนไลน์ ที่เป็นเช่นนี้ก็เพราะมีการกล่าวหาว่า อะเบะได้ฆ่าเต่ากระซึ่งเป็นสมบัติของชาติญี่ปุ่นในดีวีดีบันทึกเบื้องหลังการทำงานในสมุดรวมภาพชุดนี้ แต่ภาพนั้นไม่ปรากฏออกมาภายนอกเนื่องจากว่าเจ้าหน้าที่ฝ่ายผลิตได้ตัดมันทิ้งไปแล้ว แต่ถึงอย่างไรก็ตาม คนส่วนใหญ่ก็ยังเชื่อว่าข่าวนี้เป็นเพียงการปล่อยข่าวลวงออกมาเพื่อที่จะสร้างเรื่องอื้อฉาวในวงการบันเทิงอีกเรื่องหนึ่งเท่านั้น ส่วนตัวอะเบะเองก็ปฏิเสธที่จะแสดงความคิดใด ๆ เกี่ยวกับประเด็นนี้ และข่าวดังกล่าวนี้ก็มิได้กระทบกับงานที่เธอได้ทำในเฮลโล! โปรเจกต์ แต่อย่างใด
นอกจากนั้นแล้ว ผลงานเพลง อามาซูงิตะ คาจิตสึ ของเธอ ซึ่งเปิดตัวครั้งแรกในเดือนตุลาคมของปีเดียวกัน ก็ยังขึ้นไปติดอันดับที่ 5 ของตารางโอริคอน ชาร์ท แบบสวนกระแสกลุ่มคนที่เกลียดเธออีกด้วย (เพลงอามาซูงิตะ คาจิตสึ เป็นผลงานของเธอที่ติดอันดับสูงที่สุดเท่าที่เธอเคยทำมา)
และในช่วงต้นปีพ.ศ. 2550 อะเบะก็ได้รับเลือกให้เป็นหนึ่งในสมาชิกของกลุ่มนักร้องที่ชื่อ มอร์นิงมุซุเมะ ทันโจ 10 เน็งคิเน็นไต ร่วมกับคาโอริ อีดะ, มากิ โกะโต, ริซะ นีงากิ และโคฮารุ คูซูมิ กลุ่มนี้เป็นกลุ่มนักร้องเฉพาะกิจที่ตั้งขึ้นมาเพื่อฉลองการก่อตั้งกลุ่มมอร์นิงมุซุเมะครบ 10 ปี โดยเพลงประจำกลุ่มที่ชื่อ โบกูระ กะ อิกิรุ มาย เอเชีย  จะเปิดตัววันแรกในวันที่ 24 มกราคมศกนี้
ประเทศฟีจีในพาราลิมปิกฤดูร้อน 2016
ประเทศฟีจี เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติฟีจีเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 2 คนใน 2 ชนิดกีฬา
นัตสึมิ อาเบะ
การปรากฏตัวในประเทศไทย
นัตสึมิ อาเบะ มีกำหนดการเดินทางมาปรากฏตัวในประเทศไทยวันที่ 31 สิงหาคม พ.ศ. 2551 ในงาน แจแปนเฟสตาอินแบงคอก 2008 บายไมนิจิ ณ พาร์คพารากอน เพื่อมาเปิดแสดงสดมินิคอนเสิร์ตและทำกิจกรรมอื่น ๆ ที่เกี่ยวข้อง
ประเทศฟีจีในพาราลิมปิกฤดูร้อน 2016
กรีฑา
ผลการแข่งขันดังนี้ :
พระวิศวกรรม
พระวิศวกรรม (विश्वकर्मा) หรือ พระวิษณุกรรม (วิสฺสุกมฺม) หรือ พระเพชรฉลูกรรม เป็น เทวดานายช่างใหญ่ของพระอินทร์ ตามตำนานกล่าวว่า เป็นผู้สร้างเครื่องมือ สิ่งของต่าง ๆ ให้เกิดขึ้น และเป็นแบบอย่างให้กับมนุษย์สืบมา
พระวิศวกรรมรับเทวโองการต่าง ๆ จากพระอินทร์ เพื่อสร้าง อุปกรณ์ สิ่งของ อาคาร ต่าง ๆ มากมาย เป็นผู้นำวิชาช่าง มาสอนแก่มนุษย์ นับแต่นั้นมามนุษย์จึงรู้จักการสร้างและใช้งานสิ่งของต่าง ๆ จนมีการพัฒนารูปแบบมาจนถึงปัจจุบันนี้ ช่างไทยแขนงต่าง ๆ ให้ความเคารพบูชาพระวิศวกรรมในฐานะครูช่าง หรือเทพแห่งวิศวกรรมของไทย โดยเรามักพบเห็นรูปจำลององค์ท่านได้บ่อย ๆ ตามสถานศึกษาทางช่างทุกสถาบัน โดยนิยมสร้างอยู่สองท่า คือ ท่าประทับนั่งห้อยพระบาท พระหัตถ์ข้างหนึ่งถือ ผึ่ง (จอบสำหรับขุดไม้) และอีกข้างถือ ดิ่ง และท่าประทับยืนมือขวาถือไม้เมตรหรือไม้วา มือซ้ายถือลูกดิ่งและไม้ฉาก
ที่มาขององค์พระวิษณุกรรมทั้ง 2 ท่านี้ พอขยายความได้ว่า หากสถาบันใดเปิดสอนวิชาชีพช่างก่อสร้าง มักอยู่ในท่ายืนมือถือลูกดิ่งและไม้เมตรหรือไม้วาอันเป็นเครื่องมือของช่างก่อสร้างมาแต่สมัยโบราณซึ่งช่างทั้งหลายทราบดีว่าเป็นเครื่องมือสำหรับวัดระยะ วัดความเที่ยงตรง แต่สิ่งที่นอกเหนือไปจากนั้นยังแฝงไปด้วยปรัชญาในการดำเนินชีวิต คือความแม่นยำ เที่ยงตรง ไม่เอนเอียงในทางปฏิบัติ ซึ่งเป็นที่มาของช่างที่ดี คือความมีคุณธรรมประจำใจ หากสถาบันใดเปิดสอนวิชาชีพสาขาอื่นๆ ที่ไม่ใช่ช่างก่อสร้างอยู่ด้วย มักจะใช้ท่านั่ง เข้าใจว่าผู้สร้างคงจะชี้ให้เห็นเด่นชัดถึงสถาบันผู้ผลิตช่างก่อสร้าง อันเป็นช่างเก่าแก่มีมาแต่ก่อนแล้ว
ศาสนาพุทธ
ในชาตกัฏฐกถา สภชาดก กล่าวว่า ท่านเป็นผู้สร้างอาศรมให้แก่พระโพธิสัตว์หลายพระองค์ (ก่อนที่จะอุบัติเป็นพระพุทธเจ้า) เช่นในพระเวสสันดรชาดก เป็นผู้สร้างบันไดเงิน บันไดทอง บันไดแก้ว ทอดจากสวรรค์ชั้นดาวดึงส์ลงมายังโลกมนุษย์ที่เมืองสังกัสสนคร ซึ่งเป็นเส้นทางที่พระพุทธเจ้าใช้เสด็จลงจากสวรรค์ชั้นดาวดึงส์ (หลังจากเสด็จขึ้นไปโปรดพุทธมารดาบนสวรรค์ในช่วงเข้าพรรษา)
นอกจากจะเป็นสถาปนิกและเป็นวิศวกรด้านโยธาและสำรวจ ดังจะเห็นได้จากผลงาน ๒ ประการที่ว่านี้แล้ว พระวิศวกรรม ยังเป็นวิศวกรเครื่องกลอีกด้วย กล่าวคือ ท่านเป็นผู้สร้างวาฬสังฆาตยนต์ ซึ่งเป็นกงล้อหมุนรอบองค์พระสถูป ปกปักรักษาป้องกันมิให้บุคคลเข้าใกล้พระบรมสารีริกธาตุของพระพุทธเจ้า เมื่อครั้งที่พระเจ้าอชาตศัตรูได้รับส่วนแบ่งพระบรมสารีริกธาตุหลังพุทธปรินิพพานและอัญเชิญไปประดิษฐานไว้ในองค์พระสถูปที่ว่านี้
ความเข้าใจผิดเกี่ยวกับ พระวิษณุกรรม และ พระวิษณุ
คนไทยเรียกพระวิศวกรรมว่า 'พระวิษณุกรรม' และในที่สุดได้กร่อนลงเหลือเพียง 'พระวิษณุ' ซึ่งเป็นชื่อของเทพที่คนไทยรู้จักกันในฐานะหนึ่งใน ๓ เทพสำคัญของศาสนาฮินดู อันได้แก่ พระพรหม พระวิษณุ และพระศิวะ ทำให้หลายคนเข้าใจว่าพระวิษณุเป็นเทพแห่งวิศวกรรม ซึ่งเป็นความเข้าใจที่คลาดเคลื่อน
"กรุงเทพมหานคร อมรรัตนโกสินทร ฯ มหาสถาน อมรพิมานอวตารสถิต สักกะทัตติยวิษณุกรรมประสิทธิ์" หมายถึง กรุงเทพมหานคร เมืองแห่งเทวดานั้น พระวิษณุกรรม เป็นผู้สร้าง ตามพระบัญชาของพระอินทร์
เอ็นดับเบิลยูเอ บูลไรด์จ วูเมนส์ แชมเปียนชิป
เอ็นดับเบิลยูเอ บูลไรด์จ วูเมนส์ แชมเปียนชิป (NWA Blue Ridge Women's Championship) เป็นตำแหน่งแชมป์หญิงของNational Wrestling Alliance ตั้งแต่ปี 2004 - 2005
เจ้าหญิงอ็องตัวแน็ตแห่งโมนาโก
เจ้าหญิงอ็องตัวแน็ตแห่งโมนาโก, บารอนเนสแห่งเมสซี และเคานท์เตสแห่งโปลีญัก (28 ธันวาคม ค.ศ. 1920 - 18 มีนาคม ค.ศ. 2011) เป็นพระราชธิดาในเจ้าหญิงชาร์ล็อต ดัชเชสแห่งวาล็องตีนัว กับเจ้าชายปีแยร์ ดยุกแห่งวาล็องตีนัว เป็นพระครรโภทรเชษฐภคิณีของเจ้าชายแรนีเยที่ 3 แห่งโมนาโก และมีศักดิ์เป็นพระปิตุจฉาในเจ้าชายอัลแบร์ที่ 2 แห่งโมนาโก เจ้าชายองค์อธิปัตย์คนปัจจุบัน อย่างไรก็ตามพระองค์ถือเป็นเชื้อพระวงศ์ ที่มิใช่พระบรมวงศานุวงศ์ของโมนาโก และไม่มีสิทธิในการสืบทอดราชบัลลังก์ หลังจากการเปลี่ยนแปลงกฎมนเทียรบาลใน ค.ศ. 2002 รวมถึงพระโอรส-ธิดาทั้งของพระองค์ ซึ่งไม่มียศบารอน-บารอนเนสตามพระมารดา และการใช้นามสกุล เดอ เมสซี
เจ้าหญิงอ็องตัวแน็ต สิ้นพระชนม์เมื่อวันที่ 18 มีนาคม พ.ศ. 2554 ณ โรงพยาบาลกลางเจ้าหญิงเกรซ ประเทศโมนาโก สิริพระชนมายุได้ 90 พรรษา ส่วนพระราชพิธีฝังพระศพจะจัดขึ้นในเวลา 10.00 นาฬิกา ของวันที่ 24 มีนาคม ปีเดียวกัน ณ มหาวิหารนักบุญนิโคลัส ประเทศโมนาโก
อุทยานแห่งชาติถ้ำปลา–น้ำตกผาเสื่อ
อุทยานแห่งชาติถ้ำปลา–น้ำตกผาเสื่อ เป็นอุทยานแห่งชาติแห่งหนึ่งในประเทศไทย ตั้งอยู่ในพื้นที่อำเภอเมืองแม่ฮ่องสอน และอำเภอปางมะผ้า จังหวัดแม่ฮ่องสอน ทางภาคเหนือของไทย มีเนื้อที่ประมาณ 305,000 ไร่ (ประมาณ 511 ตารางกิโลเมตร หรือ 200 ตารางไมล์)
ลักษณะภูมิประเทศ
เป็นเทือกเขาสูงสลับซับซ้อนแนวเทือกเขาจะทอดยาวตามแนวเหนือใต้ มียอดเขาที่สำคัญได้แก่ ดอยลาน ดอยตองหมวก ดอยกิ่งกอม ดอยแหลม ดอยปางฮูง ดอยหน้าแข้งช้าง ฯลฯ ดอยลานเป็นยอดเขาที่สูงที่สุด สูงประมาณ 1,918 เมตร จากระดับน้ำทะเลความสูงของพื้นที่ 300-1,900 เมตร เหนือระดับน้ำทะเล ความสูงเฉลี่ยประมาณ 500 เมตร จากระดับน้ำทะเล และอยู่ในเขตลุ่มน้ำหลักของจังหวัดแม่ฮ่องสอน ได้แก่ ลุ่มน้ำปาย แม่น้ำของ น้ำแม่สะงา และน้ำแม่สะงี
ลักษณะภูมิอากาศ
มีลักษณะภูมิอากาศแบบฝนเมืองร้อน แบ่งได้เป็น 3 ฤดู คือ
ทรัพยากรป่าไม้
ชนิดของป่าที่พบจำแนกชนิดป่าได้ 6 ประเภท ดังนี้
1. ป่าผสมผลัดใบ หรือป่าเบญจพรรณ (Mixed Deciduous Forest) ครอบคลุมพื้นที่ประมาณ 30% พบบริเวณพื้นที่ราบเชิงเขา และที่ลาดชันตามไหล่เขา ชนิดไม้สำคัญได้แก่ ตะแบก ประดู่ มะค่าโมง แดง ไทร งิ้วป่า เป็นต้น นอกจากนี้ยังพบไม้ไผ่ขึ้นเป็นจำนวนมาก
2. ป่าดงดิบ (Tropical Evergreen Forest) ส่วนใหญ่จะเป็นผืนป่าดิบชื้น และป่าดิบเขา ครอบคลุมพื้นที่ประมาณ 35% สภาพดินค่อนข้างลึก มีความชุ่มชื้นสูง ชนิดไม้สำคัญ ได้แก่ ยาง ประดู่ ตีนเป็ด ไม้จำพวกวงศ์ก่อ นอกจากนี้ตามพื้นล่างจะพบ หวาย ขิง ข่าป่า และเฟินมากมาย เป็นต้น
3. ป่าเต็งรัง (Dry Dipterocarp Forest) เป็นป่าผลัดใบพบตามสันเขา และตามบริเวณที่ลาดชัน ที่ระดับความสูงประมาณ 300-900 เมตร จากระดับน้ำทะเลปานกลาง ครอบคลุมพื้นทีประมาณ 15% สภาพดินค่อนข้างตื้น มีก้อนหินโผล่ และกรวด-ลูกรังปน ช่วงฤดูแล้งเกิดไฟไหม้ป่า เป็นประจำทำให้พันธุ์ไม้ส่วนใหญ่แคระแกรน ชนิดไม้สำคัญได้แก่ เต็ง รัง ตะแบกนา มะค่าแต้ เป็นต้น
4. ป่าสนเขา (Pine Forest) เป็นป่าที่พบในบริเวณพื้นที่ที่มีความสูงประมาณ 200-1,800 เมตร จากระดับน้ำทะเลปานกลาง ครอบคลุมพื้นที่ประมาณ 5% ลักษณะเป็นป่าโปร่ง มีทั้งสนสองใบ และ สนสามใบ และส่วนใหญ่จะขึ้นปะปนอยู่กับป่าเต็งรัง ไม้พื้นล่างส่วนใหญ่เป็นหญ้าคา เป็นต้น
5. สวนป่า (Forest Planation) ครอบคลุมพื้นที่ประมาณ 10% ได้แก่
6. ป่าเสื่อมโทรม (Distarbed Forest) ครอบคลุมพื้นที่ประมาณ 5% พื้นที่เหล่านี้ได้ถูกราษฎรเข้าบุกรุกแผ้วถางเพื่อทำการเกษตร แต่ปัจจุบันทางราชการได้ผลักดันออก และปัจจุบันราษฎรได้ปล่อยทิ้งร้างจนสภาพป่าเริ่มฟื้นคืนสภาพ
ทรัพยากรสัตว์ป่า
จากการสำรวจทรัพยากรสัตว์ป่า ข้อมูลส่วนใหญ่จากการพบสัตว์ป่าโดยตรง ตลอดจนชีววิทยาบางประการ แยกออกได้ ดังนี้
สถานที่ท่องเที่ยว
สิ่งที่น่าสนใจได้แก่
โรงเรียนวิทยาศาสตร์จุฬาภรณราชวิทยาลัย ชลบุรี
โรงเรียนวิทยาศาสตร์จุฬาภรณราชวิทยาลัย ชลบุรี (Princess Chulabhorn's College Chonburi, Princess Chulabhorn Science High School Chonburi) เป็นโรงเรียนสหศึกษาให้การศึกษาในระดับมัธยมศึกษา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ จัดตั้งขึ้นเพื่อเฉลิมพระเกียรติสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ทรงเจริญพระชนมายุครบ 3 รอบ ในวันที่ 4 กรกฎาคม พ.ศ. 2536
ประวัติ
โรงเรียนวิทยาศาสตร์จุฬาภรณราชวิทยาลัย ชลบุรี เป็น 1 ใน 12 โรงเรียนที่กรมสามัญศึกษาจัดตั้งขึ้นเพื่อเฉลิมพระเกียรติ เนื่องในโอกาสที่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารี ทรงเจริญพระชนมายุครบ 3 รอบ ในวันที่ 4 กรกฎาคม พ.ศ. 2536 ด้วยสำนึกในพระกรุณาธิคุณที่ทรงมีต่องานด้านวิทยาศาสตร์ เทคโนโลยี และสิ่งแวดล้อม สนองตามพระราชประสงค์ ที่ทรงมุ่งมั่นส่งเสริมคุณภาพชีวิตในด้านความเป็นอยู่ และการศึกษาของประชาชน โดยเฉพาะในท้องถิ่นห่างไกล โดยให้โอกาสแก่เยาวชนที่มีความสนใจและมีความสามารถด้านนี้ตั้งแต่เยาว์วัย โดยมีวัตถุประสงค์ในการจัดตั้งดังนี้
โดย ฯพณฯ สุขวิช รังสิตพล รัฐมนตรีว่าการกระทรวงศึกษาธิการในขณะนั้น มีประกาศจัดตั้งโรงเรียน เมื่อวันที่ 19 มีนาคม พ.ศ. 2539 บนที่ดินขนาด 110 ไร่ 2 ตารางวา ที่ได้รับบริจาคจากประโยชน์ เนื่องจำนงค์ อดีตรัฐมนตรีช่วยว่าการกระทรวงอุตสาหกรรม และอดีตสมาชิกสภาผู้แทนราษฎรจังหวัดชลบุรี และรำแพน เนื่องจำนงค์ ภรรยา เริ่มจัดการเรียนการสอนครั้งแรกในปีการศึกษา 2541
ในปี พ.ศ. 2551 สำนักงานคณะกรรมการการศึกษาขั้นพื้นฐานร่วมกับโรงเรียนมหิดลวิทยานุสรณ์จัดดการเรียนการสอนหลักสูตรวิทยาศาสตร์ของโรงเรียนมหิดลวิทยานุสรณ์ที่โรงเรียนจุฬาภรณราชวิทยาลัยในระดับมัธยมศึกษาตอนปลาย โรงเรียนละ 1 ห้องเรียน ห้องเรียนละ 24 คน โดยมีโรงเรียนมหิดลวิทยานุสรณ์เป็นโรงเรียนต้นแบบ และพัฒนาบุคลากร รวมทั้งควบคุมการใช้หลักสูตรตามมาตรฐานของหลักสูตร และในปี พ.ศ. 2552 สำนักงานคณะกรรมการศึกษาขั้นพื้นฐานพิจารณาแห่งว่า โรงเรียนจุฬาภรณราชวิทยาลัยทั้ง 12 โรงเรียนสามารถจัดการเรียนการสอนตามหลักสูตรวิทยาศาสตร์ได้มาตรฐานเดียวกันกับโรงเรียนมหิดลวิทยานุสรณ์จึงประกาศ ณ วันที่ 18 กุมภาพันธ์ พ.ศ. 2552 ให้โรงเรียนจุฬาภรณราชวิทยาลัยทั้ง 12 แห่งเป็นโรงเรียนวิทยาศาสตร์ภูมิภาค
ต่อมาเมื่อวันที่ 25 พฤศจิกายน พ.ศ. 2553 คณะรัฐมนตรีได้เห็นชอบ ข้อเสนอของกระทรวงศึกษาธิการ ให้ดำเนินการพัฒนากลุ่มโรงเรียนจุฬาภรณราชวิทยาลัยให้เป็นโรงเรียนวิทยาศาสตร์ภูมิภาค เพื่อเพิ่มโอกาสให้กับผู้มีความสามารถพิเศษด้านคณิตศาสตร์และวิทยาศาสตร์ซึ่งมีกระจายอยู่ในทุกภูมิภาคทั่วประเทศ โดยเน้นการให้โอกาสกับผู้มีความสามารถพิเศษที่ขาดแคลนทุนทรัพย์ในภูมิภาค โดยมีการพัฒนา ปรับปรุง ส่งเสริม ให้โรงเรียนจุฬาภรณราชวิทยาลัยทั้ง 12 แห่ง มีมาตรฐานเทียบเท่าโรงเรียนวิทยาศาสตร์ชั้นนำของนานาชาติ โดยแบ่งเป็นระดับชั้นมัธยมศึกษาตอนต้น ชั้นละ 4 ห้องเรียน และระดับชั้นมัธยมศึกษาตอนปลาย ชั้นละ 6 ห้องเรียน แต่ละห้องมีนักเรียน 24 คน รวมนักเรียนทั้งหมด 720 คน เริ่มมีการรับนักเรียนเข้าเรียนในหลักสูตรโรงเรียนวิทยาศาสตร์ภูมิภาคเป็นรุ่นแรกในปี พ.ศ. 2554
ตราประจำโรงเรียน
ตราประจำโรงเรียนโรงเรียนวิทยาศษสตร์จุฬาภรณราชวิทยาลัย ชลบุรี ได้รับพระราชทานจากสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารี โดยประกอบด้วย อักษร จ และ ภ อยู่ภายใต้พระมหามงกุฏ โดยตัวอักษร จภ มาจากพระนามของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารี ด้านล่างมีแพรแถบมีข้อความว่า จุฬาภรณราชวิทยาลัย ชลบุรี
ต้นไม้ประจำโรงเรียน
แคแสด Spathodea campanulata P.Beauv. เป็นไม้ยืนต้นขนาดกลาง สูง 15-20 เมตร เรือนยอดเป็นพุ่มกลมค่อนข้างทึบ เปลือกลำต้นสีน้ำตาลเข้ม แตกเป็นร่องตามยาว ใบเป็น ใบประกอบแบบขนนกปลายคี่ ยาวประมาณ 30-45 ซม. ใบย่อยมี 4-9 คู่ รูปรีถึงรูปไข่ ขอบใบเป็นริ้วเล็กน้อย ปลายใบแหลมและมักจะงุ้มลง มีขนเล็กน้อย มีขนาดยาว 5-12 ซม. กว้าง 2-5 ซม. ดอกเป็น ช่อตั้ง ออกที่ปลายกิ่ง ดอกย่อยมีจำนวนมาก โคนกลีบดอกติดกัน ปลายแผ่เป็นรูปแตร ปลายแยกเป็น 4-5 กลีบ กลีบดอกยับย่น สีส้มแสดถึงสีแดงแสด ดอกทยอยบาน ร่วงง่าย ออกดอกราวเดือน ตุลาคม - กุมภาพันธ์ ผลแบน คล้ายฝัก ปลายแหลม ผลแก่สีน้ำตาลดำ ผลแก่จะแตกเป็นด้านเดียวเมล็ดเล็กแบนมีปีก ขยายพันธุ์ด้วยการเพาะเมล็ด จะเริ่มให้ดอกเมื่อมีอายุประมาณ 4 - 8 ปี
สีประจำโรงเรียน
สีน้ำเงิน-แสด
ดิอีแมนซิเพชันออฟมิมิ
ดิอีแมนซิเพชั่นออฟมิมิ (The Emancipation of Mimi) เป็นสตูดิโออัลบั้มที่ 10 และเป็นอัลบั้มที่ 14 ของศิลปินหญิงชาวอเมริกัน มารายห์ แครี ออกวางขายในสหรัฐอเมริกาเมื่อวันที่ 12 เมษายน พ.ศ. 2548 โดยสังกัดไอแลนด์ เรคคอร์ดส อัลบั้มเข้าชาร์ทในสัปดาห์แรกที่อันดับ 1 ด้วยยอดขายในสัปดาห์แรกที่มากที่สุดของมารายห์ แครี (403,755 ชุด)ยอดขาย 6 แพลตตินั่มโดยการรับรองของ RIAA มียอดขายในอเมริกา 5.8 ล้านชุด (ณ เดือนพฤษภาคม พ.ศ. 2550) และถือว่าเป็นยอดขายมากที่สุดในปี พ.ศ. 2548 โดยการรับรองจาก Nielsen SoundScan และมียอดขายทั่วโลก 16 ล้านชุด ภายใต้การรายงานของ IFPI ในปี 2005
ทางด้านรางวัลแกรมมี่ ได้รับ 3 รางวัลในสาขา อัลบั้มเพลงอาร์แอนด์บีร่วมสมัยยอดเยี่ยม และ เพลงอาร์แอนด์บียอดเยี่ยม:จากเพลง We Belong Together และศิลปิน อาร์แอนด์บี หญิงยอดเยี่ยม
แนวเพลงในอัลบั้มนี้มีส่วนผสมของ เรโทร โซล ไปจนถึง ไควเอ็ท สตรอม และ กอสเปล รวมถึงอื่นๆ มีเพลงอันดับ 1 ในอเมริกาอย่าง "วีบีลองทูเก็ทเทอร์" ขึ้นชาร์ตที่อันดับ 1 นาน 14 สัปดาห์ และอีกเพลงที่ขึ้นอันดับ 1 คือ "ด็อนท์ฟอร์เก็ทอะเบาท์อัส" ส่วนเพลง "เชกอิทออฟ" สูงสุดที่อันดับ 2
ฉบับในประเทศอเมริกา
14Fly Like a Bird" (Wright) – 3:53
คริสตีย็อง ดียอร์
คริสตีย็อง ดียอร์ (Christian Dior; 21 มกราคม ค.ศ. 1905 - 24 ตุลาคม ค.ศ. 1957) เป็นนักออกแบบเสื้อผ้าชาวฝรั่งเศส เกิดที่เมืองกร็องวีล (Granville) จังหวัดม็องช์ แคว้นบัส-นอร์ม็องดี ประเทศฝรั่งเศส เป็นผู้ก่อตั้งแบรนด์ดียอร์ (Dior)
ประวัติ
คริสติย็อง ดิยอร์ เกิดเมื่อวันที่ 21 มกราคม 1905 เป็นบุตรชายของมอริส และ มาเดอลีน ดียอร์
ในปี ค.ศ. 1947 เขาได้เปิดตัวแฟชั่นแนวใหม่นามว่า "นิวลุก" ซึ่งได้รับความนิยมอย่างมาก นั่นคือ เสื้อแบบไหล่แคบและกระโปรงยาว ซึ่งมาแทนที่เสื้อแบบไหล่กว้างและกระโปรงสั้นแบบตรงในสมัยสงครามโลกครั้งที่ 2 เสื้อผ้าแบบนิวลุกได้ปฏิวัติวงการแฟชั่นสตรี และทำให้ปารีสกลายเป็นศูนย์กลางของโลกแฟชั่น
การออกแบบของดียอร์ในยุคต่อมา เช่น ชุดแซ็ก (ชุดสตรีปล่อยยาวไม่มีเข็มขัด) แบบทรงตรง ยังคงทำให้ดียอร์เป็นผู้นำแฟชั่นในระดับสากล จนเมื่อดียอร์เสียชีวิต เขามีร้านเสื้อผ้าใน 24 ประเทศ และได้รับการสืบทอดต่อมาโดยอีฟว์ แซ็ง โลร็อง, มาร์ก บออ็อง (Marc Bohan), จันฟรังโก เฟร์แร (Gianfranco Ferre) และจอห์น แกลเลียโน (John Galliano)
คริสติย็อง ดิยอร์ เสียชีวิตในวันที่ 24 ตุลาคม 1957 ด้วยภาวะหัวใจล้มเหลว สิริอายุได้ทั้งสิ้น 52 ปี
ปัจจุบัน ดียอร์ยังคงเป็นยี่ห้อชั้นนำในโลกแฟชั่นและมีผลิตภัณฑ์มากมายหลากหลายประเภท อาทิ เสื้อผ้าบุรุษและสตรี เครื่องหนัง เครื่องสำอาง น้ำหอม ซึ่งล้วนได้รับความนิยมไม่เสื่อมคลาย
แหล่งข้อมูลอื่น
19051957
ต้มยำกุ้ง 2
ต้มยำกุ้ง 2 (Tom-Yum-Goong 2) เป็นภาพยนตร์ภาคต่อของต้มยำกุ้ง ที่เคยจัดฉายครั้งแรกใน พ.ศ. 2548 โดยการสร้างในภาคต่อนี้ จะมีการนำนักแสดงอย่าง จา พนม ยีรัมย์, ญาณิน วิสมิตะนันทน์ มาร่วมแสดง ซึ่งถ่ายทำในระบบ 3 มิติ กำกับบทโดยปรัชญา ปิ่นแก้ว และกำกับฉากต่อสู้โดยพันนา ฤทธิไกร ส่วนเนื้อหาภาพยนตร์ชุดนี้ จะเป็นเรื่องราวที่มีความเกี่ยวเนื่องกับภาคแรก กำหนดฉาย 23 ตุลาคม พ.ศ. 2556 ภาพยนตร์ทำรายได้ในประเทศไทย 58.59 ล้านบาท
เรื่องย่อ
เมื่อสาเหตุการฆาตกรรมของ “เสี่ยสุชาติ” (อดินันท์ บุญธนพร) เจ้าของปางช้างผู้กว้างขวาง คือการถูกกระแทกเข้าอย่างจังในจุดตาย 3 แห่งโดยผู้เชี่ยวชาญด้านการต่อสู้ หลักฐานทั้งหมดบ่งชี้มัดตัว “ขาม” (จา พนม ยีรัมย์) เนื่องจากเขาเป็นคนสุดท้ายที่ถูกพบอยู่ในที่เกิดเหตุกับผู้ตาย
การสร้าง
ต้มยำกุ้ง 2 เริ่มการสร้างขึ้นในเดือนสิงหาคม พ.ศ. 2554 บทภาพยนตร์โดยเอกสิทธิ์ ไทยรัตน์ ซึ่งก่อนหน้านี้มีผลงานบทภาพยนตร์ไทยอย่าง13 เกมสยอง (พ.ศ. 2549), บอดี้ ศพ*19 (พ.ศ. 2550) และทองสุก 13 (พ.ศ. 2556)
ภาพยนตร์ชุดนี้ได้รับการถ่ายทำในระบบ 3 มิติ และกำกับฉากต่อสู้โดยวีระพล ภูมาตย์ฝน กับสมใจ จันทร์มูลตรี
การเผยแพร่
ต้มยำกุ้ง 2 เข้าฉายในประเทศไทยเมื่อวันที่ 23 ตุลาคม พ.ศ. 2556 ภาพยนตร์เรื่องนี้เปิดตัวที่อันดับหนึ่งในบ็อกซ์ออฟฟิศในประเทศไทย โดยทำรายได้ 684,406 ดอลลาร์สหรัฐในช่วงสุดสัปดาห์ของการเปืดตัว ซึ่งทำรายได้รวม 1,776,546 ดอลลาร์สหรัฐในประเทศไทย และทำรายได้ทั่วโลก 3,302,463 ดอลลาร์สหรัฐ
รางวัลในประเทศไทย
ตารางสาขารางวัลที่ได้เข้าชิงรางวัล สีเขียวคือได้รับรางวัล สีแดงคือได้รับการเสนอชื่อแต่พลาดรางวัล
การตอบรับ
นิตยสารฟิล์มบิสิเนสเอเชีย ให้คะแนนภาพยนตร์เรื่องนี้ที่ 7 เต็ม 10 โดยระบุว่า "การดำเนินเรื่องมาอย่างรวดเร็วและดุเดือด โดยเฉพาะอย่างยิ่งเมื่อบทแสดงให้เห็นถึงการเสแสร้งใด ๆ ที่มีการเชื่อมโยงกันในช่วงครึ่งทาง ความแตกต่างเพียงอย่างเดียวคือ จาละทิ้งการอ้างสิทธิ์ตามปกติของเขาที่มีชื่อเสียงในการไม่ใช้ลวดสลิง หรือวิชวลเอฟเฟกต์ และภาพยนตร์เรื่องนี้มีน้ำหนักเบากว่าในแนวมาโซคิสม์ที่แทรกซึมอยู่ในงานส่วนใหญ่ของเขา" ส่วนหนังสือพิมพ์เซาธ์ไชนามอร์นิงโพสต์ ให้คะแนนภาพยนตร์เรื่องนี้ที่ 3 เต็ม 5 โดยระบุว่าภาพยนตร์เรื่องนี้ "เอาชนะฉากที่ยุ่งยากและซับซ้อน และ 3 มิติที่ไม่น่าประทับใจเพื่อมอบความตื่นเต้นที่จำเป็น" ภาพยนตร์เรื่องนี้มีเมทาสกอร์ที่ 45/100 โดยอิงจากนักวิจารณ์ 10 คนที่เมทาคริติก
การลงมติเลือกประธานาธิบดี ค.ศ. 1993
การลงมติเลือกประธานาธิบดีอิสราเอลเกิดขึ้นเมื่อวันที่ 24 มีนาคม ค.ศ.1993  โดยอีเซอร์ ไวซ์แมน ได้รับการลงมติให้เป็นประธานาธฺิบดีอิสราเอล ด้วยคะแนนเสียง 66 เสียง จาก 120 เสียง ชนะผู้ท้าชิงอย่าง โดฟ ซีลันสกี้ ที่ได้รับคะแนนเสียงไป 53 เสียง
เอ็นดับเบิลยูเอ บูลไรด์จ เฮฟวี่เวท แชมเปียนชิป
เอ็นดับเบิลยูเอ บูลไรด์จ เฮฟวี่เวท แชมเปียนชิป (NWA Blue Ridge Heavyweight Championship) เป็นตำแหน่งแชมป์รุ่นเฮฟวี่เวทของNational Wrestling Alliance ตั้งแต่ปี 2004 - 2005
ระบบสหประชาชาติ
ประเทศไทยร่วมกันได้ประกอบด้วยองค์กรหลักและองค์กรย่อยของโดยมีประธานคือเลขาธิการสหประชาชาติ องค์กรในระบบสหประชาชาตินี้จะมีการจัดการประชุมพบกันทุกสองปีเพื่อบูรณาการงานร่วมกันและป้องกันการคุกคามในประเทศไทย
สมัชชาใหญ่แห่งสหประชาชาติ
โดยมีรายชื่อกองทุนและโครงการต่าง ๆ ดังต่อไปนี้
สมเด็จพระราชินีนาถเตรีอีมาเอวารูอาที่ 2 แห่งบอราบอรา
สมเด็จพระราชินีนาถเตรีอีมาเอวารูอาที่ 2 แห่งบอราบอรา (Queen Teriimaevarua II of Bora Bora) (23 พฤษภาคม 1841 - 12 กุมภาพันธ์ 1873) เป็นสมเด็จพระราชินีนาถแห่งราชอาณาจักรบอราบอรา ตั้งแต่ ค.ศ. 1860 จนถึงปี ค.ศ. 1873 พระองค์เป็นพระราชธิดา ในสมเด็จพระราชินีนาถโปมาเรที่ 4 แห่งตาฮีตี
สมเด็จพระราชินีนาถเตรีอีมาเอวารูอาที่ 2 เสด็จพระราชสมภพเมื่อวันที่ 23 พฤษภาคม ค.ศ. 1841 พระองค์เป็นพระราชธิดา ในอาริอิฟาไอเต อา ไฮโรและสมเด็จพระราชินีนาถโปมาเรที่ 4 แห่งตาฮีตี พระองค์ครองราชย์บัลลังก์บอราบอราต่อจากพระเจ้าตาโปอาที่ 2 แห่งบอราบอราพระราชบิดาบุญธรรมของพระองค์ พระองค์ทรงราชาภิเษกสมรสกับเตมาอูอิอาริอิ อา มาอิ ทั้งสองไม่มีพระราชโอรส-ธิดาด้วยกัน จึงได้รับเลี้ยงอารีอี โอตาเร เตอารีอีมาเอวารูอาที่ 3 ซึ่งเป็นพระราชภาคิไนยมาเป็นพระราชธิดาบุญธรรม ซึ่งต่อมาได้ครองราชย์พระนามว่าสมเด็จพระราชินีนาถเตรีอีมาเอวารูอาที่ 3 แห่งบอราบอรา
สมเด็จพระราชินีนาถเตรีอีมาเอวารูอาที่ 2 เสด็จสวรรคตเมื่อ 12 กุมภาพันธ์ ค.ศ. 1873 สมเด็จพระราชินีนาถเตรีอีมาเอวารูอาที่ 3 พระราชธิดาบุญธรรมจึงได้ครองราชย์ต่อจากพระองค์
ทะเลสาบโทวาดะ
ทะเลสาบโทวาดะ เป็นทะเลสาบปล่องภูเขาไฟที่ใหญ่ที่สุดบนเกาะฮนชู ประเทศญี่ปุ่น ตั้งอยู่บริเวณรอยต่อระหว่างจังหวัดอาโอโมริกับจังหวัดอากิตะ มีความสูงจากระดับน้ำทะเลราว 400 เมตร จุดที่ลึกที่สุดมีความลึก 327 เมตร โดยมีแหล่งน้ำออกคือแม่น้ำโออิราเซะ ซึ่งไหลออกสู่มหาสมุทรแปซิฟิก ทะเลสาบโทวาดะถือเป็นทะเลสาบที่ใหญ่เป็นอันดับที่ 12 ของประเทศ และปัจจุบันทะเลสาบแห่งนี้ก็ถือเป็นส่วนหนึ่งในอุทยานแห่งชาติโทวาดะ-ฮาจิมันไต
ทะเลสาบโทวาดะถือกำเนิดขึ้นจากการปะทุครั้งใหญ่สามครั้ง เมื่อ 55,000, 25,000 และ 13,000 ปีที่แล้ว การปะทุครั้งใหญ่ล่าสุดทำให้เกิดธารตะกอนภูเขาไฟ การปะทุครั้งสุดท้ายเกิดขึ้นเมื่อ พ.ศ. 1458 ซึ่งธารลาวาได้ทำลายล้างอาณาเขตโดยรอบอย่างหนัก และเถ้าภูเขาไฟก็ปกคลุมไปทั่วทั้งภาคโทโฮกุ
ที่ตั้ง
ทะเลสาบโทวาดะตั้งอยู่ทางตะวันออกเฉียงเหนือของโตเกียวประมาณ 540 km เป็นที่แบ่งเทศบาลโทวาดะกับโคซากะ และอยู่ทางเหนือของอุทยานแห่งชาติโทวาดะ-ฮาจิมันไต
ประวัติ
เชื่อว่า ทะเลสาบนี้ได้ชื่อมาจากศัพท์ภาษาไอนุว่า โทะวาตาระ (ト ワタラ (to watara)) แปลตรงตัวว่า "ทะเลสาบหิน"
ประมวลกฎหมายฮัมมูราบี
ประมวลกฎหมายฮัมบูราบี เป็นบทบัญญัติที่รวบรวมกฎหมายต่าง ๆ และพระราชกฤษฎีกาของพระเจ้าฮัมมูราบี ราชาแห่งบาบิโลเนีย และเป็นประมวลกฎหมายที่เก่าแก่ที่สุด ประมวลกฎหมายนี้คัดลอกไว้โดยการแกะสลักลงบนหินบะซอลต์สีดำสูง 2.25 เมตร ซึ่งต่อมาทีมนักโบราณคดีฝรั่งเศสขุดพบที่ Sūsa ประเทศอิรัก ในช่วงฤดูหนาวปี 1901 ถึง 1902 หินสลักนี้แตกเป็น 3 ชิ้น และได้รับการบูรณะ ปัจจุบัน ประมวลกฎหมายฮัมมูราบีอยู่ในพิพิธภัณฑ์ลูฟร์ กรุงปารีส ประเทศฝรั่งเศส
กฎหมายดังกล่าวเป็นกฎหมายอาณาจักรบาบิโลน โดยยึดหลักที่ปัจจุบันเรียกว่า "ตาต่อตา ฟันต่อฟัน" อันหมายถึงทำผิดอย่างไรได้โทษอย่างนั้น ซึ่งแม้บทลงโทษตามกฎหมายฮัมมูราบีจะดูว่าโหดเหี้ยมตามความคิดของคนสมัยใหม่ แต่การทำกฎหมายให้เป็นลายลักษณ์อักษรและพยายามใช้บังคับอย่างเป็นระบบกับทุกคน และการ "ถือว่าเป็นผู้บริสุทธิ์ไว้ก่อนจนกว่าจะได้รับการพิสูจน์ว่าผิด" นับเป็นหลักการสำคัญที่นับเป็นวิวัฒนาการทางอารยธรรมของมนุษย์
มีทฤษฎีใหม่บางทฤษฎีถือว่า การนับกฎหมายฮัมมูราบีให้สถานะอย่างประมวลกฎหมายอย่างปัจจุบันนั้นไม่ถูกต้องนัก ความจริงเป็นเพียงอนุสรณ์ว่ากษัตริย์ฮัมมูราบีเป็น "ตัวอย่างกษัตริย์ที่ทรงไว้ซึ่งความยุติธรรม" เท่านั้น เพราะในชีวิตของคนย่อมมีความผิดอย่างอื่นที่ไม่ใช่การลักขโมย
สโมสรฟุตบอลอาร์เซนอลในฤดูกาล 2018–19
ฤดูกาล 2018–19 เป็นฤดูกาลที่ 27 ของสโมสรฟุตบอลอาร์เซนอลในพรีเมียร์ลีก และเป็นฤดูกาลที่ 99 ติดต่อกันบนลีกสูงสุดของฟุตบอลอังกฤษ. สโมสรได้เข้าร่วมฤดูกาลใน พรีเมียร์ลีก, เอฟเอคัพ, อีเอฟแอลคัพ, และ ยูฟ่ายูโรปาลีก.
นี่เป็นฤดูกาลแรกของสโมสรที่ไม่มีผู้จัดการทีม อาร์แซน แวงแกร์ ใน 22 ปี. และเป็นฤดูกาลที่สองติดต่อกันของอาร์เซนอลไม่สามารถเข้าไปเล่นสำหรับ ยูฟ่าแชมเปียนส์ลีก และได้เข้าร่วมแข่งขันใน ยูฟ่ายูโรปาลีก.
ย้ายเข้า
รวมการใช้จ่ายทั้งสิ้น: ▼ ไม่เปิดเผย (~ £67,400,000)
ย้ายออก
รายรับทั้งหมด: ▲ ไม่เปิดเผย (£1,500,000)
ภาพรวมการซื้อ-ขายผู้เล่น
เงินที่จ่าย
ฤดูร้อน: ▼ ไม่เปิดเผย (~ 67,400,000 ปอนด์)
ฤดูหนาว: ▼ 0 ปอนด์
รวม: ▼ ไม่เปิดเผย (~ 67,400,000 ปอนด์)
เงินที่ได้รับ
ฤดูหนาว: ▲ 0 ปอนด์
รวม: ▲ ไม่เปิดเผย (~ 1,500,000+ ปอนด์)
รายรับ-รายจ่าย
ฤดูร้อน: ▼ ไม่เปิดเผย (~ 65,900,000- ปอนด์)
ฤดูหนาว: 0 ปอนด์
ภาพรวมทุกรายการ
{| class="wikitable" style="text-align: center" !rowspan=2|การแข่งขัน !colspan=8|บันทึก !P !W !D !L !GF !GA !GD !Win %
! ทั้งหมด
เบลก นอร์ดสตรอม
เบลก วิลลาร์ด นอร์ดสตรอม (4 ตุลาคม ค.ศ. 1960 - 2 มกราคม ค.ศ. 2019) เป็นนักธุรกิจและนายธนาคารชาวอเมริกัน โดยเป็นประธานห้างสรรสินค้านอร์ดสตรอมในปี ค.ศ. 2000 จนถึงปี ค.ศ. 2014 และเป็นผู้บริหารธนาคารซานฟรานซิสโก นอร์ดสตรอมจบปริญญาตรีที่มหาวิทยาลัยวอชิงตัน  สมรสกับ มอลลี่ เอ. เลวิส ในปี ค.ศ. 1988 มีบุตร 2 คน
ทรายอะเกน
ข้อมูลเพลง
ทรายอะเกน เป็นซิงเกิ้ลที่ 40 ของ ไม คุรากิ ใช้เป็นเพลงเปิดที่ 35 ของยอดนักสืบจิ๋วโคนัน และเป็นเพลงที่ 16 ที่ไม ร้องให้กับการ์ตูนเรื่องนี้ และเป็นซิงเกิ้ลแรกของยอดนักสืบจิ๋วโคนันและเธอที่มีเวอร์ชันของ detective conan และมีการใช้ digital sound เป็นครั้งแรกด้วยซึ่งต่างจากซิงเกิ้ลที่ผ่านมาทั้งหมดของเธอ
บูตะซัง
บูตะซัง (ぶたさん; หรือที่รู้จักกันในชื่อ มร. พิก (Mr. Pig) และ พิกแอนด์บอมเบอส์ (Pig and Bombers)) เป็นเกมอาร์เคดใน ค.ศ. 1987 ที่พัฒนาโดยบริษัทเอ็นเอ็มเคและจาเลโค
จุดสำคัญ
ผู้เล่นควบคุมหมูและเป้าหมายของเกมคือการระเบิดหมูตัวอื่นด้วยการขว้างระเบิดใส่พวกมัน ระเบิดจะสุ่มวางทั่วแผนที่รวมถึงสามารถหยิบขึ้นมาและโยนไปที่หมูตัวอื่นได้ ระเบิดจะมอบหมายเลขระหว่าง 5 ถึง 30 เมื่อโยนระเบิดดังกล่าวจะใช้เวลาหลายวินาทีในการระเบิด ระเบิดที่โดนหมูโดยตรงจะระเบิดเมื่อสัมผัส นอกจากนี้ มีเพาเวอร์อัปต่าง ๆ ตลอดทั้งเกม เช่น แก๊สที่ทำให้ตัวละครอื่น ๆ หลับ
ส่วนโบนัสเกมย่อยเกี่ยวข้องกับหมูสุ่มที่โผล่ออกมาจากหลุม และผู้เล่นจะต้องเคาะพวกมันกลับลงไปในหลุมด้วยหมูของตัวเอง ในโหมดการเล่นที่คล้ายกับการตีตัวตุ่น
เกมดังกล่าวได้รับการวางจำหน่ายในระบบคอมพิวเตอร์ตามบ้านต่าง ๆ เช่น แซดเอกซ์ สเปกตรัม, คอมโมดอร์ 64, เอ็มเอสเอกซ์ และแอมสตรัด ซีพีซี โดยบริษัทยู.เอส. โกลด์ ในชื่อไซโคพิกส์ ยู.เอกซ์.บี.
ทรายอะเกน
รายชื่อเพลง
DVD
บูตะซัง
จุดสำคัญ
ทั้งนี้ มีการวิพากษ์วิจารณ์หลายครั้งเกี่ยวกับลัทธิกีดกันทางเพศเมื่อโฆษณาของเกมดังกล่าวแสดงนางแบบกึ่งเปลือยที่ถือกล่องวิดีโอเกมได้รับการตีพิมพ์ในนิตยสารเฉพาะทางบางฉบับ
พอร์ต
เกมดังกล่าววางจำหน่ายในนินเท็นโด สวิตช์ ในนินเท็นโด อีชอป เมื่อวันที่ 16 พฤษภาคม ค.ศ. 2019 โดยบริษัทแฮมสเตอร์คอร์ปอเรชัน ซึ่งเป็นส่วนหนึ่งของซีรีส์อาร์เคดอาร์ไคส์ และในเพลย์สเตชัน 4 เมื่อวันที่ 14 กรกฎาคม ค.ศ. 2015 โดยเป็นส่วนหนึ่งของซีรีส์เดียวกัน
กีฬาสกีข้ามทุ่งในโอลิมปิกฤดูหนาว 2022 – รอบคัดเลือก
การจัดสรรโควต้า
''เมื่อ 25 พฤษภาคม พ.ศ. 2564''
แอนดรอยด์ 11
แอนดรอยด์ 11 (Android 11) เป็นรุ่นหลักที่ 11 และรุ่นที่ 18 -ของแอนดรอยด์ซึ่งเป็นระบบปฏิบัติการสำหรับอุปกรณ์พกพาที่พัฒนาโดยโอเพนแฮนด์เซตอัลไลแอนซ์นำโดยกูเกิล เผยแพร่เมื่อวันที่ 8 กันยายน 2020
โทรศัพท์เครื่องแรกที่เปิดตัวในยุโรปพร้อมแอนดรอยด์ 11 คือ Vivo X51 5G และหลังจากเผยแพร่รุ่นเสถียรแล้ว โทรศัพท์เครื่องแรกในโลกที่มาพร้อมกับแอนดรอยด์ 11 ต่อจาก Google Pixel 5 คือ OnePlus 8T
ณ เดือนสิงหาคม 2021 อุปกรณ์แอนดรอยด์ 26.79% ใช้แอนดรอยด์ 11 (API 30) ทำให้เป็นเวอร์ชันแอนดรอยด์ที่มีการใช้งานมากที่สุดเป็นอันดับสอง
หม่อมราชวงศ์อดุลกิติ์ กิติยากร
หม่อมราชวงศ์อดุลกิติ์ กิติยากร (2 พฤศจิกายน พ.ศ. 2473 – 5 พฤษภาคม พ.ศ. 2547) เป็นอดีตรองประธานศาลฎีกา และหนึ่งในสมาชิกคณะองคมนตรีไทยในรัชกาลพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เป็นพระโอรสในพระวรวงศ์เธอ กรมหมื่นจันทบุรีสุรนาถ กับหม่อมหลวงบัว กิติยากร เป็นพระเชษฐาในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เป็นพระบิดาในพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ และเป็นพระอัยกาฝ่ายพระมารดาในสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
สุรเชษฐ์ งามทิพย์
สุรเชษฐ์ งามทิพย เกิดวันที่ 1 กุมภาพันธ์ พ.ศ. 2534 เป็นนักฟุตบอลชาวไทย ในตำแหน่ง กองกลาง ปัจจุบันได้เลิกเล่นฟุตบอลแล้ว
ระดับทีมชาติ
เขาได้ลงเล่นให้กับทีมชาติตั้งแต่ชุด ชุด U19 ในการแข่งขัน 2010 เอเอฟซี U19 แชมเปียนชิพ ในปี 2556 สุรเชษฐ์ มีชื่อติดทีมชาติอีกครั้งในการแข่งขันเอเชียนคัพ 2015 รอบคัดเลือก
เกียรติประวัติ
ทีมชาติ
แบ็กทัน
แบ็กทัน (baktun หรือ b'ak'tun) เป็นวัฏจักรยาว 20 คาทันของปฏิทินแบบนับยาวมายา ประกอบด้วย 144,000 วัน หรือตรงกับ 394.25 ปีทางสุริยคติ ยุคคลาสสิกของอารยธรรมมายาเกิดขึ้นระหว่างแบ็กทันที่ 8 และที่ 9 ของวัฏจักรแบ็กทันปัจจุบัน แบ็กทันปัจจุบัน (คือ แบ็กทันที่ 13) จะสิ้นสุดลงหรือวนมาบรรจบเมื่อ 13.0.0.0.0 (21 ธันวาคม ค.ศ. 2012 คำนวณจากความสัมพันธ์กันกับเวลามาตรฐานกรีนิช) ซึ่งเป็นจุดเริ่มต้นของแบ็กทันที่ 14 อันเป็นคำที่มักจะใช้กันในหมู่มายันนิสต์
อาเลกซันเดอร์ บึตต์เนอร์
อาเลกซันเดอร์ บึตต์เนอร์ (Alexander Büttner) เกิดเมื่อวันที่ 11 กุมภาพันธ์ พ.ศ. 2532 เป็นนักฟุตบอลชาวดัตช์ ปัจจุบันลงเล่นให้กับสโมสรฟุตบอลแมนเชสเตอร์ยูไนเต็ด โดยเขาถนัดในตำแหน่งกองหลังฝั่งซ้ายหรือแบ็กซ้าย แต่เขาสามารถเล่นในตำแหน่งกองกลางตัวซ้ายได้ และเขาทำประตูแรกให้กับแมนเชสเตอร์ยูไนเต็ดในปี พ.ศ. 2555 ในเกมที่พบกับวีแกนแอทเลติกที่โอลด์แทรฟฟอร์ด